google/wiki40b huggingface dataset:
Mga Halamanan ng Lungsod ng Batikano

Kasaysayan

Sinasabi ng tradisyon na ang lugar ng Mga Halamanan ng Lungsod ng Batikano ay pinahiran ni Saint Helena ng lupa na dinala magmula sa Golgotha, upang masagisag na isanib ang dugo ni Kristo sa libu-libong mga sinaunang Kristiyano, na namatay dahil sa mga pag-uusig ni Nero. Ang mga halamanan ay maipepetsang pabalik sa kapanahunang midyebal noong ang mga taniman at mga ubasan ay umaabot sa hilaga ng Palasyong Apostoliko ng Papa. Noong 1279, inilipat ni Papa Nicholas III (Giovanni Gaetano Orsini, 1277–1280) ang kaniyang tirahan pabalik sa Batikano magmula sa Palasyong Laterano at binakuran ang pook na ito ng mga pader. Naglagay siya ng isang halamanan (pomerium), ng isang bakuran (pratellum) at ng isang hardin (viridarium).
Ang hitsura ng pook ay nagkaroon ng isang malakihang muling pagsasaayos noong simula ng ika-16 na daantaon, noong panahon ng pagkapapa ni Julius II. Ang orihinal na disenyo ni Donato Bramante ay hinati upang maging tatlong patyo ("bakuran ng korte"), ang Cortili del Belvedere, ang “della Biblioteca” at ang “della Pigna” (o Kono ng Pino) na mayroong estilo ng disenyong pangtanawin ng Renasimiyento. Nakaayon din sa estilo ng Renasimiyento ang isang malaking parihabang Labirinto, na may disenyong pormal, na nakatalaga sa kahoy na pangkahon (Buxus) at kinuwadruhan ng mga punong pino na pambato ng Italya (Pinus pinea) at ng sedar ng Lebanon, (Cedrus libani). Bilang kapalit ng bakod (kulong na lugar) ni Nicholas III, naglagay si Bramante ng isang malaking rektilinear na pader na tanggulan.
Sa ngayon, ang Mga Halaman ng Lungsod ng Batikano ay mayroong lawak na halos 23 hektarya (57 akres), na naglalaman ng sari-saring mga portipikasyong midyebal, mga gusali at mga bantayog (mga monumento) magmula sa ika-9 daantaon magpahanggang sa kasalukuyang panahon, na nakalagak sa piling ng masisiglang mga taniman ng mga bulaklak at mga topyaryo, lunting mga damuhan at 3 hektarya (7.4 akres) tagpi (kapirasong lupa) ng gubat. Mayroong sari-saring mga balong na nagpapakalat ng kasariwaan sa mga halamanan, habang nagpapahayag ang mga eskultura at ng mga grotong artipisyal ng debosyon sa Madonna, at isang puno ng olibo na inabuloy ng pamahalaan ng Israel na naglalawit ng tatlo nitong mga sangang lunti at bago.
Distrito ng Julfa

Ang Rayon ng Julfa ay isang rayon ng Aserbayan.
Tome, Miyagi

Ang  Tome  ay isang lungsod sa Miyagi Prefecture, bansang Hapon.
Yu-Gi-Oh! (pelikula)

Kuwento

Ang Blue Eyes White Dragon ay laging nananalo ngunit mayroong potensiyal Red Eyes Black Dragon na magtagumpay. Kuwento ng isang mahiyaing duelist ang gustong magkaroon ng malaalamat na Red Eyes Black Dragon.
Florencio Noel

Si Florencio Noel ay isang politiko sa Pilipinas.
Senaar

Ang Senaar, Sinar, o Shinar ay isang pook sa Aklat ng Henesis ng Lumang Tipan ng Bibliya na pinagtayuan ng Tore ng Babel. Ayon kay Jose Abriol, ito ang Babilonya.
Danjo Shichinin Natsu Monogatari

Ang Danjo Shichinin Natsu Monogatari ay isang palabas sa telebisyon sa bansang Hapon.
Pamantasang Holy Name

Ang Holy Name University ay isang pamantasan na matatagpuan sa Lungsod ng Tagbilaran, Bohol, Pilipinas.
Ito ay itinatag noong 1947 at kasalukuyang pinamumunuan ni Fr. Ernesto M. Lagura, SVD.
SOAS, Unibersidad ng Londres

Ang SOAS University of London ( /ˈsoʊæs/; o School of Oriental and African Studies), ay isang pampublikong unibersidad sa pananaliksik sa Londres, Inglatera, at isang bahaging kolehiyo ng federal na Unibersidad ng Londres. Itinatag noong 1916, ang SOAS ay nararanggo sa loob ng mga nangungunang 25 unibersidad sa United Kingdom ayon sa  The Guardian University Guide 2018.
Ang SOAS ay nakapagprodyus ng mga puno ng estado, mga ministro ng pamahalaan, diplomata, pinuno ng bangko sentral, ang hukom sa kataas-taasang hukuman, isang nagwagi ng Nobel Peace Prize at maraming iba pang mga lider sa buong mundo.
Talang Patnubay

Ang "Talang Patnubay" o "Tahimik na Gabi" (Ingles: Silent Night; Aleman: Stille Nacht; Polako:Cicha Noc) ay isang awitin para sa pananapatan (pangangaroling), na unang ipinalabas noong 1818 sa orihinal na titik ni Padre Joseph Mohr, ang kura-paroko ng bayan ng Oberndorf bei Salzburg sa Austria, at sa musika ni Franz Xaver Gruber. Bilang isa sa mga pinakakilalang awiting pam-Pasko, na may salin sa mahigit 150 wika kasama ang Tagalog, idineklara ito ng UNESCO bilang isang pamanang pandaigdig na hindi materyal noong Marso 2011.
Unibersidad ng Kathmandu

Ang Unibersidad ng Kathmandu (Ingles: Kathmandu University o KU; (Nepali: काठमाण्डौ विश्वविद्यालय) ay isang institusyon na may-awtonomiya at di-panggobyerno. Ito ay ang ikatlong pinakamatandang unibersidad sa Nepal, na matatagpuan sa Dhulikhel, Kavrepalanchok District, 30 km sa silangan ng Kathmandu. Ang KU ay itinatag noong 1991. Ang unibersidad na ito ay nagpapatakbo ng mga pasilidad at paaralan sa Dhulikhel, Lalitpur at Bhaktapur.

Kasaysayan

Bilang panimula sa pagtatatag ng isang Unibersidad, isang grupo ng mga dedikadong tao ang nabuo upang maitatag ang Kathmandu Valley Campus (pribadong kampus na may apilyasyon sa Tri-bhuvan University) noong 1985 upang maghain ng edukasyon sa agham. Ipinanukala ng parehong grupo ang pagtatatag ng Unibersidad ng Kathmandu. Matapos ang masusing talakayan, ang Unibersidad ay naitatag sa pamamagitan ng isang Batas ng Parlamento noong Disyembre 11, 1991.
Colegio de Santa Rita

Ang Colegio de Santa Rita ay isang kolehiyong paaralan na matatagpuan sa Lungsod ng San Carlos, Negros Occidental, Pilipinas.
Ito ay itinatag noong 1933 at kasalukuyang pinamumunuan ni Sr. Ma. Flora A. Silvero, A.R..
El Carmen, Norte de Santander

Ang El Carmen ay isang munisipalidad sa Departamento ng Norte de Santander, Colombia.
Naganohara, Gunma

Ang Naganohara ay isang munisipalidad sa Prepektura ng Gunma, Hapon.
Emily Rey

Si Emily Rey ay isang mang-aawit na Filipino na sumikat noong dekada 2000.
Licurgo Tirador

Si Licurgo Tirador ay isang politiko sa Pilipinas.
Keep on Dancing

Ang Keep on Dancing ay isang palabas sa telebisyon sa Pilipinas ng ABS-CBN.
Metsado

Ang metsado o mitsado (Ingles: larded beef pot roast) ay isang uri ng putaheng Pilipino na sinahugan ng inasadong laman ng baboy. Wala itong halong buto at inihahain na may kasamang sarsang gawa sa kamatis.
Sonim

Si Sonim ay isang mang-aawit mula sa bansang Hapon.
The Baby O' Brien Show

Ang The Baby O' Brien Show ay isang palabas sa telebisyon sa Pilipinas ng ABS-CBN.
Miyaki, Saga

Ang Miyaki ay isang munisipalidad sa Prepekturang Saga, bansang Hapon.
Amos Adani

Si Amos Adani (ipinanganak 2 Abril 1946) ay isang retiradong Italyanong futbolista. Halos lahat sa kaniyang karera ay iginugol sa ilalim ng Bologna sa Serie A.

Mga karangalan

Coppa Italia Bologna: 1969–70, 1973–74
Vilma!

Ang Vilma! ay isang palabas sa telebisyon sa Pilipinas ng GMA Network.
Bulbol

Ang bulbol o ay kulot na buhok o balahibo na tumutubo sa ibaba ng puson, sa may singit at sa paligid ng ari ng tao na nagsisimula ng panahon ng pagbibinata ng lalaki at sa edad ng pagdadalaga ng babae.
Paul Fox

Personal na buhay

Si Paul ay ipinanganak noong Hulyo 4, 1981 sa Paisley, Scotland. Lumaki siya sa North Ayrshire at nagtamo ng degree ng bachelor sa Marketing mula sa University of Strathclyde.

Karera

Si Paul ay nagmula sa isang pamilya ng mga bookmaker sa Scotland. Matapos makapagtapos sa Unibersidad ng Strathclyde, pinamamahalaan niya ang kanyang negosyo sa pamilya. Pagkatapos ay sumali siya sa tanggapan ng SportingBet's noong 2009. Kalaunan ay sumali siya kay Bodog noong 2012.
Itinatag niya ang LeTou noong 2016 na may layuning gawing ito sa isang kinikilalang tatak ng industriya. Sa LeTou, pinangasiwaan niya ang sponsor ng kumpanya ng English Premier League side Swansea City AFC para sa 2017-18 season, pati na rin ang isang multi-year deal na maging kauna-unahang Opisyal na Asyano ng Kasosyo sa Larong ng mga higanteng Italyano na si FC Internazionale Milano.
Pisikang pangkomputasyon

Ang pisikang pangkomputasyon o pisikang komputasyunal (Ingles: computational physics) ay ang pag-aaral at implementasyon ng algoritmong numerikal upang lutasin ang mga suliranin sa pisika kung saan ang isang teoriyang kuwantitatibo ay umiiral na. Kadalasan itong itinuturing bilang isang subdisiplina ng pisikang teoretikal subalit may ilang mga tao na isinasaalang-alang ito bilang isang panggitnang sangay na nasa pagitan ng pisikang teoretikal at pisikang eksperimental.
Sa kadalasan, ang mga pisiko ay mayroong isang napaka tumpak na teoriyang pangmatematika na naglalarawan sa kung paanong mag-aasal ang isang sistema. Sa kasawiang-palad, kadalasan itong isang pagkakataon na hindi praktikal na lutasin ang mga ekwasyon ng teoriya sa paraang ab initio upang makagawa ng isang magagamit na hula o prediksiyon. Ito ay natatanging totoo sa mekanika ng kabuoan (mekanikang kuwantum), kung saan sandakot na payak mga modelo ang nagpapapasok ng mga kalutasan o solusyong analitiko na nasa anyong nakasara. Sa mga kalagayan na ang mga ekwasyon ay maaaring malutas lamang sa pamamagitan ng pagtataya, kadalasang ginagamit ang mga metodong pangkomputasyon.
Carita Pintada

Ang Carita Pintada (1999) ay isang telenovelang mula sa Venezuela na isinagawa at isinahimpapawid ng Radio Caracas Televisión ng Venezuela. Ito ay isinulat ni Valentina Párraga (kuwento at iskrip), Germán Aponte (iskrip), Irene Calcaño (iskrip) and Romano Rodríguez (iskrip), at idinerehe ni Yuri Delgado at Luis Enrique Díaz (mga eksena sa labas). Ang serye ay umabot sa 126 na episodyo at ipinamamahagi sa buong daigdig ng RCTV International.

Temang Awitin

Ang awiting ginamit sa telenovelang ito ay ang "Pintame" ni Elvis Crespo

Adaptasyon sa Mehiko

Ang Carita Pintada ay nagkaroon ng remake sa Mehiko noong 2013 na pinamagatang "De que te quiero, te quiero" na isinagawa ng Televisa at ipinalabas sa channel nito na Canal de las Estrellas
Little Busters!

Ang Little Busters! (リトルバスターズ! Ritoru Basutāzu!) ay isang Hapon na nobelang biswal na likha ng kompanyang Key. Inilabas ito noong Hulyo 27, 2007 para sa mga Windows na PC. Ang Little Busters! ay ang pang-anim na laro ng Key, kasama ng mga larong Kanon, Air at Clannad. Isang bersyon na pang-adulto, ang Little Busters! Ecstacy ay inilabas noong Hulyo 25, 2008 para sa mga Windows na PC. Ang Ecstacy ay inilabas din sa PlayStation 2, PlayStation 3 at PlayStation Vita. Ang Little Busters! ay tungkol kay Riki Naoe, isang mag-aaral sa isang mataas na paaralan sa Hapon na kabilang sa isang grupong tinatawag na Little Busters simula pagkabata. Naghahahap ang Little Busters ng marami pang miyembro para makalaro sila ng beisbol.
Unibersidad ng Limerick

Ang Unibersidad ng Limerick o UL (Irish: Ollscoil Luimnigh, Ingles: University of Limerick) ay isang unibersidad sa Limerick, Ireland. Itinatag noong 1972 bilang National Institute for Higher Education, Limerick, ito ay naging isang unibersidad noong 1989 alinsunod sa University of Limerick Act 1989. Ito ang unang unibersidad na itinatag matapos ng pagsasarili ng bansa noong 1922, na sinundan ng pagkakatatag ng Pamantasang Lungsod ng Dublin sa parehong araw.
Lingerie

Ang Lingerie, binibigkas na /layn-diye-rey/, ay makamoda o nasa uso at maaaring nakabibighaning kasuotang panloob ng babae. Karaniwang yari ang lingerie sa isa o mahigit bang nababanat at naibabalik sa dating anyo na mga materyales na katulad ng Lycra, nylon (nylon tricot), polyester, satin, burdadong tela, sutla at telang manipis, pino at nababanaagan (sheer fabric), na karaniwang hindi ginagamit sa mas praktikal at mas akma sa pangangailangang mga kasuotang panloob na gawa mula sa payak na bulak.
Sa wikang Pranses, ang katagang lingerie ay ginagamit para sa lahat ng mga kasuotang panloob na para sa lalaki at sa babae. Sa wikang Ingles, ginagamit lamang ang salitang lingerie upang tukuyin ang mga kasuotang panloob na dinisenyo upang maging kaaya-aya sa paningin o erotiko.

Etimolohiya

Ang salitang lingerie ay hinango mula sa salitang Pranses na linge, "mga nalalabhan"—katulad ng sa faire le linge, "maglaba [ng damit]"—at talagang mula sa lin para sa nalalabhang linen, ang tela kung saan yari ang mga kasuutang panloob sa Europa bago pa man ang pagpapakilala ng bulak mula sa Ehipto at pagkaraan ay mula sa Indiya.
Isang Dakot Na Luha

Ang Isang Dakot Na Luha ay isang palabas sa telebisyon sa Pilipinas ng TV5.
Hanae (mang-aawit)

Si Hanae (ハナエ, Pebrero 27, 1994 -) ay isang artista at mang-aawit sa bansang Hapon.  Ang kanyang tanggappan na kanyang kinabibilangan ay ang Ken-On, at Virgin Music naman ang kanyang record label.
Philosophiæ Naturalis Principia Mathematica

Ang Philosophiæ Naturalis Principia Mathematica na salitang Latin para sa "Mga Matematikal na mga Prinsipiyo ng Natural na Pilosopiya" o sa Ingles ay "Mathematical Principles of Natural Philosophy" ang akda sa tatlong aklat na isinulat ni Isaac Newton noong Hulyo 5, 1687. Ito ay karaniwan lamang tinutukoy na Principia at itinuturing na isa sa pinakamahalagang akda sa kasaysayan ng agham. Si Newton ay naglimbag pa ng karagdagang mga edisyon noong 1713 at 1726. Ang Principia ay nagsasaad ng mga batas ng unibersal na grabitasyon ni Newton at deribasyon(paghango) ng mga batas mosyon ng mga planeta ni Kepler.
Pankeyk

Ang pankeyk (Ingles: pancake) o puto kawali ay isang manipis, sapad, at bilog na mamon o keyk na inihanda mula sa isang rebosado o galapong, at iniluluto sa mainit na kawaling malanday o kawaling prituhan. Karamihan sa mga puto kawali ay yari sa mga ginagamitan ng pampaalsang hindi lebadura; ang ilan ay ginagamitan ng nilebadurahan o nagdaan sa permentasyong galapong. Madalas nag ga itong iniluluto na una muna ang isang mukha at pagkaraan ay ibinabaligtad upang maluto ang kabilang mukha. Depende sa rehiyon, ang mga puto kawali ay maaaring ihain sa anumang oras, na may sari-saring mga pamatong o pampalaman kabilang ang halaya, mga piraso ng tsokolate, prutas, arnibal, o karne.
Suzette Nichols

Si Suzette Nichols ay isang kilalang nanalo sa isang patimpalak bilang Reyna ng Kagandahan sa Pilipinas.
Pagpapahid ng langis

Ang pagpapahid ng langis ay ang paglalagay ng langis ng oliba sa ulo ng isang tao, may sakit man o wala. Sa mga Ebreo, ang pagpapahid ng langis ay naging mahalaga sa pagtatalaga sa kabanalan: kaya ito ginamit sa pagtatalaga ng pinakapunong pari at ng mga banal na lalagyan. Sa katagalan, ang mga hari at propeta ay binigyan na rin ng karapatang makibahagi sa sakramentong ito. Mismong ibig sabihin sa literal ng titulong mesiyas ay "pinagpahiran ng langis." Sinasagisag ng gawaing ito ang "pagtulong ng espiritu ng Diyos upang makapagsagawa ang taong iyon ng isang natatanging tungkulin." Ayon kay Jose C. Abriol, isang larawan ang pagpapahid ng langis ng paghahanda para sa sakramento ng pagpapahid ng santo oleo o banal na langis sa may sakit, na tinatawag ding Extremauncion, isang salitang nagbuhat sa wikang Kastila; nagbuhat din sa Kastila ang pariralang "santo oleo".
Toshifumi Hinata

Si Toshifumi Hinata ay isang mang-aawit mula sa bansang Hapon.
Mago

Paglalarawan

Ayon kay Herodotus, may anim na mga tribong Medes :
Kaya tinipon ni Deioces ang Medes sa isang bansa at tanging namuno sa kanila. Ngayon, ito ang mga tribo na bumubuo nito: ang Busae, ang Paretaceni, ang Struchates, ang Arizanti, ang Budii, at ang Mago.
Pagkatapos na ang ilang Magong Persian na nauugnay sa korteng Medes ay napatunayang eksperto sa mga interpretasyon ng panaginip, itinatag ni Dakilang Darius ang mga ito sa ibabaw na relihiyon ng estado ng Persia. Binanggit ni Herodotus ang Mago ng Medes bilang tribong Medes na nagbibigay ng mga saserdote(pari) para sa parehong mga Medes at Persian. Ang mga ito ay may kasteng saserdote na nagpapasa ng katungkulan mula sa ama tungo sa anak na lalake. Ang mga Mago na Medes ay gumampan ng isang mahalagang papel sa korte ng haring Medes na si Astyages na sa kanyang korte ay may ilang mga tagapayo, nagpapakahulugan ng mga panaginip at mga manghuhula.
Pachuca

Ang Pachuca ay isang lungsod sa Estado ng Hidalgo, sa bansang Mehiko.
CHKDSK

Ang CHKDSK (pina-ikling check disk) ay isang kagamitan ng sistema na makikita sa DOS, OS/2 at Windows. Sinusuri nito ang file system integrity ng isang volume at inaayos ang mga logical file system errors. Ito ay halos kapareho ng fsck command sa Unix.
Sa operating system na Windows NT, ang CHKDSK ay nakakakita rin ng mga sector na sira at hindi na mabasa o masulatan sa ibabaw ng disk. (Sa MS-DOS 6.x at Windows 9x, ito'y ginagawa ng Microsoft ScanDisk.) Ang bersyon ng Windows Server ng CHKDSK ay RAID-aware at kayang masagip ang mga data sa mga sektor na sira sa pamamagitan ng RAID-1 o RAID-5 array kung ang ibang disks ay maayos pa.
Ang CHKDSK ay maaaring patakbuhin gamit ang DOS prompt, Windows Explorer, Windows Command Prompt o Recovery Console.
The Avengers (2012)

Ang The Avengers ay isang pelikulang superhero na batay sa isang superhero team ng Marvel Comics, na ipinoprodyus ng Marvel Studios at idinistribyut ng Walt Disney Studios Motion Pictures. Ito ay ang ika-anim na pelikula sa Marvel Cinematic Universe.
Balikat

Sa anatomiya ng tao, bumubuo ang hugpungan ng balikat (Ingles: shoulder joint) sa bahagi ng katawan kung saan dumirikit ang humero sa paypay. Tumutukoy ang balikat (Ingles: shoulder) sa pangkat ng mga kayariang nasa rehiyon ng hugpungang ito. Binubuo ito ng tatlong mga buto: ang balagat (buto ng kuwelyo), ang paypay (iskapula o "talim ng balikat"), at ang humero (buto ng pang-itaas na bisig), pati na ng kaugnay na mga masel, mga ligamento, at mga tendon. Ang mga artikulasyon o hugpungan sa pagitan ng mga buto ng balikat ang bumubuo sa mga hugpungan ng balikat.
John Brantley

High school career

Si Brantley ay isang polished at poised na passer. Maganda ang kanyang tangkad at laki, malakas ang mga braso, matalino, at kampante sa paglalaro. Bagama't siya ay nagtala lamang ng 4.56 seconds sa 40 yard dash. SI Brantley ay i-klinasipika bilang isang pocket passer na kailangang paggalingin pa ang kanyang mobility o bilis sa paggalaw. Siya ay magaling na play-action passer at deep-ball thrower, at ang kanyang tyempo at touch downfield ay ilan sa mga dahilan kung bakit namumukod tangi siya.
SA kanyang ikalawang taon sa sekondarya, siya ay nagtala ng 1,201 yards, 17 touchdowns, at ibang interception habang nakikihati sa oras ng paglalaro sa senior na si Seth Vernadore. Noong ikatlong taon niya sa sekondarya naman ay nagtala siya ng 2,835 yards, 41 touchdowns, at 5 interceptions,Trinity Catholic upang dalhin ang kanyang kuponan at ipanalo ito sa Florida Class 2B State title.

College career

Matapos magpunta sa Austin upang tignan ang The University of Texas, nagpahayag na ng commitment si Brantley para sa Longhorns. Sa isang panayam ng FloridaFB.com, muling sinabi ni Brantley ang kanyang pag-commit sa Texas, at ayon sa kanya,nararamdaman niya na ""a real special thing to be headed out there (Texas)."
Ilan sa iba pang mga pamantasan na kasama sa pinagpilian ni Brantley ang University of Alabama, University of Louisville, University of Oklahoma, at University of Florida.
Noong Disyembre ng 2006, inihayag sa Rivals.com na binabawi ni Brantley ang kanyang pag-commit sa Texas upang sundan ang yapak ng kanyang ama at tiyuhin papuntang University of Florida. Sa kalaunan ay pumirma siya ng letter of intent, at mag-eenroll sa Gainsville sa 2007.
Shinkansen Monogatari '93 Natsu

Ang Shinkansen Monogatari '93 Natsu ay isang palabas sa telebisyon sa bansang Hapon.
Ariel Zartiga

Si Ariel Zartiga ay isang politiko sa Pilipinas.
Miho Yabe

Si Miho Yabe ay isang mang-aawit mula sa bansang Hapon.
1122 Neith

Ang 1122 Neith ay isang planetang hindi pangunahin.
Huwag Hamakin: Hostess

Distributor

JPM Productions

Playdate

August 25, 1978

Story

Lito Sanchez

Screenplay

Toto Belano

Cinematography

Lito Sanchez
R.de Leon

Editing

Segundino Ramos

Direction

Joey Gosiengfiao

Mga Tauhan

Nora Aunor 
Alma Moreno 
Orestes Ojeda
Tokugawa Tsunayoshi - Inu to Yobareta Otoko

Ang Tokugawa Tsunayoshi - Inu to Yobareta Otoko ay isang palabas sa telebisyon sa bansang Hapon.
Odyiya, Niigata

Ang Ojiya ay isang lungsod sa Niigata Prefecture, bansang Hapon.
Lungsod ng Livorno

Ang Livorno ay isang lungsod sa rehyon ng Toscana sa Italya. Ito rin ang kabisera ng kasimpangalang lalawigan.
Lalawigan ng Nan

Heograpiya

Ang lalawigan ay matatagpuan sa isang liblib na lambak sa Ilog Nan, na napapalibutan ng mga kabundukan na nababalot naman ng mga kagubatan. Pinakamataas na bundok dito ay ang Phu Khe na may taas na 2079 metro na matatagpuan sa hilagang silangang bahagi malapit sa hangganan ng Laos.
Aphra Behn

Talambuhay

Ipinanganak si Behn sa Wye, Inglatera. Anak na babae siya ng isang barbero. Bilang isang bata, narating niya ang Guianang Olandes, na noon ay isang kolonyang Ingles at pinangalan mula sa Ilog ng Surinam. Nagbalik siya sa Inglatera noong 1658. Noong 1666, pagkalipas ng kamatayan ng kanyang asawa, naatasan siya ni Carlos II upang maging espiya sa Antwerp; siya ang unang nakapagbigay ng babala na ang monarka ng Pamahalaang Olandes ay may balak na magpadala ng pangkat ng mga barko sa itaas na bahagi ng Thames.
Namatay siya noong 1689. Inilibing ang kanyang bangkay sa Monasteryo ng Abbey.

Mga akda

Kabilang sa kanyang akda ang Oroonoko, na batay sa isang kabataang hepe o pinuno ng tribo sa Aprika, na nakatagpo niya habang naninirahan sa Olandes na Guiana. Ayon mismo kay Behn, ibinatay niya ang pambihira at romantikong salaysaying ito sa mga tunay na pangyayaring kanyang nasaksihan. Ito ang isa sa unang mga romansa na batay mula sa tagpuang nasa mga lupaing nasa labas ng Inglatera, na naging mga "luwalhati" ng panitikang Ingles.
Etnomusikolohiya

Ang etnomusikolohiya ay isang sangay ng musikolohiya na binigyang kahulugan bilang ang pag-aaral ng mga aspetong panlipunan at pangkultura ng musika at sayaw sa loob ng lokal at pangglobong mga konteksto o diwa. Inimbento ni Jaap Kunst ang kataga mula sa mga salitang Griyegong ἔθνος ethnos (nasyon) at μουσική mousike (musika), at kadalasang itinuturing na antropolohiya o etnograpiya ng musika. Tinawag ito ni Jeff Todd Titon bilang pag-aaral ng "mga taong gumagawa ng musika." Bagaman iniisip ito bilang isang pag-aaral ng tugtuging hindi nagmula sa Kanluraning Mundo, ang etnomusikolohiya ay nagsasama rin ng pag-aaral ng Kanluraning musika ayon sa perspektibo o pagtanaw na antropolohikal o sosyolohikal (panlipunan). Naniniwala si Bruno Nettl (1983) na isa itong produkto ng Kanluraning kaisipan, at nagpahayag siya na ang "etnomusikolohiya ayon sa pagkakaalam ng kanluraning kultura ay talagang isang kababalaghang kanluranin." Naniniwala si Nettle na may mga hangganan sa pagpiga ng kahulugan mula sa musika ng isang kultura dahil sa distansiyang perseptuwal ng tagapagmasid na taga-Kanlurang Mundo mula sa kultura; subalit, ang lumalaking paglaganap ng mga dalubhasang nag-aaral ng kani-kanilang sari-sariling mga tradisyong pangmusika, at ang tumataas na saklaw ng iba't ibang mga pangteoriyang kayariang-panggawa at mga metodolohiyang pampananaliksik ay nakagawa ng marami upang harapin ang mga kritisismong katulad ng kay Nettl.